**ROMANIA**

**JUDETUL NEAMT**

**PRIMARIA COMUNEI ION CREANGA**

**Nr. 3471 din 27.03.2025**

**PROCES – VERBAL**

**Încheiat astăzi 27.03.2025**  în cadrul ședinței ordinare a Consiliului Local al comunei Ion Creangă, care se ține în sala de ședință din clădirea Primăria comunei Ion Creangă si care a fost convocată prin dispoziția primarului nr.61 din 21.03.2025, pentru ora 16:00.

La lucrările sedinței participă domnul Primar, Dumitru – Dorin Tabacariu, doamna secretar general Mihaela Niță.

Convocarea consiliului local s-a realizat în scris și telefonic, prin intermediul compartimentului de specialitate al primarului comunei, în invitația la ședință precizând data, ora și locul desfășurării acesteia*.* Materialele înscrise pe proiectul ordinii de zi a ședinței sunt puse la dispoziția consilierilor locali pe suport electronic la adresele de corespondență create în acest sens și după caz, pe suport de hârtie la sediul Primariei Ion Creanga.

 În urma apelului nominal făcut, la ședință, participă 15 consilieri locali din totalul de 15 consilieri in functie.

**Domnul Primar** prezintă invitația la ședință și dă cuvântul doamnei președinte de ședință, consilier Cănărău Gabriela , care declară deschisă sedința ordinară de astazi 27.03.2025, ora 16:00.

 **Domnul presedinte de sedință dă citire proiectului ordinei de zi :**

1.**Aprobarea *Procesului verbal al ședinței*** anterioare ;

2.***Proiect de hotarare* nr. 22 din 07.02.2025** privind aprobarea indicatorilor pentru finanţarea/ cofinanţarea elaborării şi actualizării **Planului Urbanistic General şi Regulamentului Local de Urbanism al comunei Ion Creangă, judeţul Neam**t- initiator Tabacariu Dumitru- Dorin – Primarul Comunei Ion Creangă, C1, C2, C3. **( majoritate absolută )**

3.***Proiect de hotarare* nr. 23 din 07.02.2025** privind aprobarea **prelungirii contractelor de închirire** izlaz comunal , nr. 2766 din 02.04.2018, nr. 2757 din 02.04.2018 si nr. 3572 din 26.04.2018, pe o perioadă de 3 ani, în conformitate cu prevederile art. 9 alin.(2) din OUG nr. 34/ 2013 - initiator Tabacariu Dumitru- Dorin – Primarul Comunei Ion Creangă, C1, C2, C3. **( majoritate absolută )**

4.***Proiect de hotarare* nr. 24 din 19.02.2025** privind **analiza stadiului** de înscriere a datelor în registrul agricol pentru trimestrul IV al anului 2024 şi stabilirea măsurilor pentru eficientizarea acestei activităţi- initiator Tabacariu Dumitru- Dorin – Primarul Comunei Ion Creangă, C1,C2,C3 **(majoritate simplă)**

5.***Proiect de hotarare* nr. 25 din 20.02.2025** pentru aprobarea **Strategiei de dezvoltare a serviciilor sociale** acordate la nivelul comunei Ion Creanga , pentru perioada 2025- 2035 .

 - initiator Tabacariu Dumitru- Dorin – Primarul Comunei Ion Creangă, C1,C2,C3 **( majoritate absolută )**

6.***Proiect de hotarare* nr. 26 din 25.02.2025** privind aprobarea **Programului de aprovizonare a populatiei** cu produse agroalimentare , rationalizate , valabil in perioada 2025- 2029 - initiator Tabacariu Dumitru- Dorin – Primarul Comunei Ion Creangă, C1,C2,C3 **( majoritate absoluta )**

7.***Proiect de hotarare* nr. 27 din 26.02.2025** privind **incetarea contractului de inchiriere** locuintă ANL- acordat familiei d-lui Podariu Alexandru- Ionuț, construit in Ion Creanga, destinate tinerilor si familiilor in varsta de pana la 35 ani- initiator Tabacariu Dumitru- Dorin – Primarul Comunei Ion Creangă, C1,C2,C3 **( majoritate absoluta )**

8. ***Intrebari si interpelari* .**

**IN PLUS LA ORDINEA DE ZI :**

9.***Proiect de hotarare* nr. 28 din 03.03.2025** privind aprobarea **Bugetului Local** al comunei Ion Creanga pe anul 2025 **-** initiator Tabacariu Dumitru- Dorin – Primarul Comunei Ion Creangă, C1,C2,C3 **( majoritate absolută )**

10.***Proiect de hotarare* nr. 29 din 03.03.2025**  privind **îndreptarea erorii materiale** strecurate în anexa nr. 2 la H.C.L nr. 15 din 27.02.2025 pentru aprobarea Raportului Primarului comunei Ion Creangă , in calitate de autoritate executivă privind situația gestionării bunurilor U.A.T -Comuna Ion Creangă pentru anul 2024 - initiator Tabacariu Dumitru- Dorin – Primarul Comunei Ion Creangă, C1,C2,C3 **( majoritate absolută )** .

11.***Proiect de hotarare* nr. 30 din 04.03.2025 incetarea contractului de inchiriere** locuintă ANL- acordat familiei d-lui Niță Mihăiță- Marcel , construit in Ion Creanga, destinate tinerilor si familiilor in varsta de pana la 35 ani - initiator Tabacariu Dumitru- Dorin – Primarul Comunei Ion Creangă, C1,C2,C3 **( majoritate absolută )** .

12.***Proiect de hotarare* nr. 31 din 06.03.2025** privind aprobarea documentului „**ACORD DE ÎNFRĂŢIRE”,** între Comuna Ion Creangă, județul Neamț din România şi localitățile Calfa, Ciobanovca și Maximovca din Raionul Anenii Noi din Republica Moldova - initiator Tabacariu Dumitru- Dorin – Primarul Comunei Ion Creangă, C1,C2,C3 **( majoritate absoluta ) .**

**13. Raportul anual privind starea economică, socială și de mediu a Comunei Ion Creangă, Județul Neamț pentru anul 2024.**

**14. Raport de activitate al Viceprimarului comunei Ion Creangă pentru anul 2024**

**15. Rapoarte de activitate ale consilierilor locali pentru anul 2024**

 Se supune la vot ordinea de zi, se aprobă în unanimitate de voturi, cu 15 voturi „pentru” din totalul de 15 consilieri prezenți.

 **In continuare se trece la punctul unu al ordinei de zi:Aprobarea Procesului verbal al ședinței anterioare**. Vă consult, dacă sunt discuții pe marginea procesului verbal. Nu sunt. Se supune la vot si procesul verbal al sedintei anterioare si se aproba in unanimitate de voturi, cu 15 voturi „pentru” din totalul de 15 consilieri prezenți.

 **In continuare se trece la punctul doi al ordinea de zi: Proiect de hotarare nr. 22 din 07.02.2025 privind aprobarea indicatorilor pentru finanţarea/ cofinanţarea elaborării şi actualizării Planului Urbanistic General şi Regulamentului Local de Urbanism al comunei Ion Creangă, judeţul Neamt** - initiator Tabacariu Dumitru- Dorin – Primarul Comunei Ion Creangă.

Se da cuvantul presedintilor comisiilor de specialitate ale Consiliului local, pentru a prezenta avizele care sunt favorabile proiectului de hotarare.

C 1= Comisia pentru agricultura , activități economico-financiare , buget –finante , administrarea serviciilor publice furnizate ;

C 2 = Comisia pentru activitati social-culturale,culte, învățământ, sănătate si activitati sportive , urbanism și amenajarea teritoriului , munca , familie si protectie socială, protectia mediului , turism

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se intreaba daca mai doreste cineva s a discute.

**Domnul consilier Leonte Bogdan** spune că proiectul presupune aprobarea sumei de 267.750 lei din care 208.250 finanțat de la bugetul de stat și 59.500 cofinanțare, doar că vizualizând graficul etapelor de realizare si adunând sumele de acolo valoare finală este de 300 și ceva mii lei.

**Domnul Primar** spune că deocamdată se merge pe aprobarea acestu deviz, existând posibilitatea de a trece , realizarea GIS, adică să se realizeze de o altă firmă probabil, această măsurătoare. Ce știe el este că pentru acest proiect există un ordin aprobat de ministru pentru valoarea de 208250 lei , este un proiect prin consiliul județean prin PNNR.

**Domnul consilier Leonte Bogdan** spune că apare suma de 208250, suma de 59500 plătitâ în 2023 și 59500 de plătit acum.

**Doamna Secretar General** spune că UAT Ion Creangă nu participă decât cu 59500 și pentru că a fost achitată în anul 2023 această sumă, ea apare de 2 ori, odată decontat de la stat din cei 208250 și o dată pentru anul acesta ca și sumă cofinanțată. Practic sunt luate în calcul doar sumele de 208250 și 59500, total 267.750.

**Domnul consilier Huci Bogdan** întreabă dacă terenul de la drumul Sârei până la ieșirea din Creangă este intravilan sau extravilan, spune că sunt persoane care doresc să dezvolte afaceri în zonă.

**Doamna Secretar General** spune că sunt necesare avize de la Mediu.

**Domnul Primar** spune că se pot da autorizații de funcționare doar cu avize de la Instituțiile abilitate: mediu, SGA, Ariile Protejate... De la primărie se dau Certficate de urbanism.

Se intreaba daca mai doreste cineva s a discute .Nu mai doreste nimeni sa mai discute.

 Se supune la vot proiectul de hotărâreprivind aprobarea indicatorilor pentru finanţarea/ cofinanţarea elaborării şi actualizării Planului Urbanistic General şi Regulamentului Local de Urbanism al comunei Ion Creangă, judeţul Neamt, se aprobă cu 15 voturi „pentru„ din totalul de 15 consilieri prezenti.

 **Se trece la urmatorul proiect de hotarare al ordinei de zi: Proiect de hotarare nr. 23 din 07.02.2025 privind aprobarea prelungirii contractelor de închirire izlaz comunal , nr. 2766 din 02.04.2018, nr. 2757 din 02.04.2018 si nr. 3572 din 26.04.2018, pe o perioadă de 3 ani, în conformitate cu prevederile art. 9 alin.(2) din OUG nr. 34/ 2013** - initiator Tabacariu Dumitru- Dorin – Primarul Comunei Ion Creangă.

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se intreaba daca mai doreste cineva sa discute .

**Domnul consilier Huci Bogdan** spune că pentru a evita discuțiile de la Averești, ar trebui să se întâlnească și să stabilească dreptul de folosință asupra terenurilor. Mai spune că unii dintre crescători spun că de 2 ani nu au mai fost primiți de către președintele asociației, să pască animalele pe pășune.

**Domnul consilier Huci Ion** spune că acolo trebuie să aibă acces toți membrii asociației.

**Domnul Primar** spune că este o asociație cu un anumit statut, formată pe baza unor încrisuri au statut juridic, este stric problema lor dar primăria poate face o adresă către Asociația crescătorilor de animale.

**Domnul consilier Huci Bogdan** spune că ar trebui să se realizeze o comisie și din partea consilierilor locali, care doresc, și personal din primărie, care să verifice dacă se respectă caluzele din contractele de închiriere. Mai are neclarități cu privire la crotaliile animalelor, are impresia că apar așa fictiv în turma de animale .

**Domnul Primar** spune că așa cum este și la APIA și la primărie se solicită documente de la Autoritatea Sanitar Veterinară, respectiv medicul veterinar care are în baza lui de date toate animalele crescatorilor de animale .

**Domnul consilier Huci Bogdan** insistă că ar trebui controlați pentru că consideră că sunt situații de neconcordanță între cele declarate și realitate.

**Domnul Primar** spune că din ce știe el APIA are calitatea de autoritate care acordă subvenția dar și controlează. Din ce știe subvențiile se obțin pe baza contractelor de închiriere pășuni.

**Domnul consilier Huci Bogdan** spune că el se referă la faptul că dacă fermierul are 10 oi și taie 5, el păstrează cipurile dar în realitate nu are oile.

**Domnul Primar** spune că medicul veterinar ar trebui să știe efectivul de animale tăiate sau achiziționate de către fiecare deținător. Nu are nimic împotriva constituirii unei comisii pentru verificare în teren a efectivului de animale.

**Domnul consilier Huci Bogdan** propune votarea cererilor de prelungire contract de închiriere, individual.

**Doamna consilier Cănărău Gabriela** supune dezbaterii prima solicitare din partea domnului Diaconu Dumitru, islaz Averești. Se aprobă cu 15 voturi „pentru„ din totalul de 15 consilieri prezenti.

A doua cerere a domnului Zgură Dănuț din Ion Creangă.

**Domnul consilier Huci Bogdan** solicită în acest caz câteva clarificări cu privire la numărul de animale declarate și inventarierea animalelor scoase la pasunat , solicită aprobarea cererii în ședința viitoare.

 **Doamna Presedinte de sedinta** supune la vot cererea privind prelungirea contractului de inchiriere a domnului Zgură Dănut, astfel: 7 voturi ,, pentru “ aprobare prelungire contract inchiriere (Constantin Vasile, Irimia Gheorghe, Niță Liviu, Nemțeanu Nicolae, Mancaș Ion, Ulianu Liviu Mihai, Crisanov Nicolaie) și 8 voturi pentru amanare prelungire contract inchiriere, dupa inventarierea animalelor cu 8 voturi (Huci Bogdan, Leonte Bogdan, Chelaru Constantin, Cănărău Gabriela, Huci Ion, David Constantin, Aiacoboaei Vasile, Podaru Gheorghe).

 Doamna Presedinte de sedinta supune la vot , a treia solicitare de prelungire contract de inchiriere a domnului Chelaru Costache din Recea, Se aprobă cu 15 voturi „pentru„ din totalul de 15 consilieri prezenti.

 Se intreaba daca mai doreste cineva sa discute .Nu mai doreste nimeni sa discute.

 Se supune la vot proiectul de hotărâre privind aprobarea prelungirii contractelor de închirire izlaz comunal, nr. 2766 din 02.04.2018, nr. 2757 din 02.04.2018 si nr. 3572 din 26.04.2018, pe o perioadă de 3 ani, în conformitate cu prevederile art. 9 alin.(2) din OUG nr. 34/ 2013, se aprobă prelungirea contractului de concesiune , izlaz comunal , nr. 2757 din 02.04.2018 si a contractului de inchiriere nr.2766 din 02.04.2018, pe o perioadă de 3 ani, în conformitate cu prevederile art. 9 alin.(2) din O.U.G nr. 34/ 2013, prin act adițional, cu mentiunea că la data încheierii actului adițional , contractul de concesiune / închiriere trebuie să-și mențină condițiile de eligibilitate, (să aibă asigurată încărcătura optimă de animale pe hectar de 0,3 UVM/ha, animalele să fie înregistrate în RNE, chiria si impozitul aferent pe pasune

achitată prima rată, animalele sa fie înregistrate la registrul agricol ) si se amână prelungirea contractului de concesiune nr. 3572 din 26.04.2018 după efectuarea inventarului animalelor scoase la pașunat, cu 15 voturi „pentru„ din totalul de 15 consilieri prezenti.

 **Se trece la punctul patru al ordinei de zi: Proiect de hotarare nr. 24 din 19.02.2025 privind analiza stadiului de înscriere a datelor în registrul agricol pentru trimestrul IV al anului 2024 şi stabilirea măsurilor pentru eficientizarea acestei activităţi - initiator Tabacariu Dumitru- Dorin – Primarul Comunei Ion Creangă.**

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute. Nu doreste nimeni sa discute.

 Se supune la vot proiectul de hotărâre privind analiza stadiului de înscriere a datelor în registrul agricol pentru trimestrul IV al anului 2024 şi stabilirea măsurilor pentru eficientizarea acestei activităţi, se aprobă cu 15 voturi „pentru„ din totalul de 15 consilieri prezenti.

 **Se trece la următorul punct al ordinei de zi: Proiect de hotarare nr.** **25 din 20.02.2025 pentru aprobarea Strategiei de dezvoltare a serviciilor sociale acordate la nivelul comunei Ion Creanga, pentru perioada 2025- 2035 -** initiator Tabacariu Dumitru- Dorin – Primarul Comunei Ion Creangă,

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se intreaba daca mai doreste cineva sa discute .Nu doreste nimeni sa discute.

 Se supune la vot proiectul de hotărâre privind aprobarea Strategiei de dezvoltare a serviciilor sociale acordate la nivelul comunei Ion Creanga , pentru perioada 2025- 2035, se aprobă cu 15 voturi „pentru„ din totalul de 15 consilieri prezenti.

 **Se trece la punctul sase al ordinei de zi: Proiect de hotarare nr. 26 din 25.02.2025 privind aprobarea Programului de aprovizonare a populatiei cu produse agroalimentare, rationalizate, valabil in perioada 2025- 2029** - initiator Tabacariu Dumitru- Dorin – Primarul Comunei Ion Creangă,

 Se da cuvantul presedintelui comisiei de specialitate a Consiliului local , pentru a prezenta avizul care este favorabil la proiectul de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute. Nu doreste nimeni sa discute.

 Se supune la vot proiectul de hotărâre privind aprobarea Programului de aprovizonare a populatiei cu produse agroalimentare , rationalizate , valabil in perioada 2025- 2029, se aprobă cu 15 voturi „pentru„ din totalul de 15 consilieri prezenti.

 **Se trece la punctul șapte al ordinei de zi: Proiect de hotarare nr. 27 din 26.02.2025 privind incetarea contractului de inchiriere locuintă ANL- acordat familiei d-lui Podariu Alexandru- Ionuț, construit in Ion Creanga, destinate tinerilor si familiilor in varsta de pana la 35 ani** - initiator Tabacariu Dumitru- Dorin – Primarul Comunei Ion Creangă.

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se intreaba daca mai doreste cineva sa discute .Nu doreste nimeni să discute.

 Se supune la vot proiectul de hotărâre privind incetarea contractului de inchiriere locuintă ANL- acordat familiei d-lui Podariu Alexandru- Ionuț, construit in Ion Creanga, destinate tinerilor si familiilor in varsta de pana la 35 ani, se aprobă cu 15 voturi „pentru„ din totalul de 15 consilieri prezenti.

 **Se trece la punctul opt al ordinei de zi: Proiect de hotarare nr. 28 din 03.03.2025 privind aprobarea Bugetului Local al comunei Ion Creanga pe anul 2025**- initiator Tabacariu Dumitru- Dorin – Primarul Comunei Ion Creangă,

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute.

 **Domnul primar** aduce la cunoștința tuturor faptul că în urmă cu câteva zile a fost o dezbatere, între o parte dintre consilieri și contabilul primărie și primar, pe baza bugetului pentru anul 2025. Obiectul acestei dezbateri a fost pentru a găsi soluții pentru anumite solicitări de proiecte suplimentare. La momentul discuțiilor domnul Primar a solicitat ca bugetul să fie votat în forma propusă de el, și la viitoarele rectificări de buget să fie completat cu ce mai trebuie făcut, pentru că sunt multe de făcut, și tot timpul se găsește ceva de făcut și important este să fie stabilite prioritățile care să genereze progres și dezvoltare în comună. Rugămintea domnului Primar este ca proiectele cu cofinanțate, contractate și aprobare în consiliul local cu cofinanțarea respectivă să nu sufere modificări.

 Domnul Primar spune că astăzi a observat exact modificările solicitate de consilierii locali Huci Bogdan, Leonte Bogdan, Chelaru Constantin, Cănărău Gabriela, Huci Ion, David Constantin, Aiacoboaei Vasile, Podaru Gheorghe, prin amendamentul depus la proiectul de buget local, pentru că ieri am fost plecat pentru demararea unor noi proiecte în comună, proiecte ce prevăd reabilitarea termică a Căminului din Izvor, sediul vechi al Primărie și Școala Gimnazială Comuna Ion Creangă reabilitare realizată din fonduri nerambursabile. Domnul Primar spune că propunerea consilierilor prevede luarea a 300 mii lei de la Proiectul Școala Veche Averești și casa învățătorului din cei 500 mii propuși de el pentru finalizarea anul acesta a proiectului. După cum se știe s-a aprobat în consiliul local reabilitarea acestiu edificiu din motive de valoare culturală, având în vedere că are peste 150 ani de existență și cu siguranță în urma reabilitării va mai exista cel puțin încă 100 de ani. Un alt amendament propus de consilierii sus menționați este acela ca ziua comunei să nu mai fie ținută în luna mai, sau deloc. Domnul Primar spune că nu este de acord cu acest amendament deoarece este un eveniment al comunei de foarte multă vreme, întrerupt în perioadele când fostul primar a fost bolnav sau pe perioada pandemiei, la care participau copii ai comunei, dansatori, cântăreți.

**Domnul consilier Aiacoboaiei Vasile** spune că legat de acest eveniment consideră că tocmai acestui evenimet organizat anual, este comuna ”așa de răsărită”.

**Domnul Primar** solicită să fie lăsat să spună tot ce are de spus pe marginea acestor amendamente, după care fiecare consilier va lua cuvântul urmând ca în final să fie supus votului, proiectul cu amendamente și cel în forma inițială. Mai spune că în comună sunt 3 microbuze și utilaje cu care se realizează treburile în comună. Prin amendamentul propus la proiectul cu bugetul au fost luați 50 mii lei din bugetul alocat pentru conbustibil, ceea ce i se pare foarte mult.

**Domnul consilier Huci Bogdan** spune că au rămas 200 mii lei la motorină.

**Domnul consilier Podaru Gheorghe** spune că personal s-a ocupat cu achizițiile de carburant în cadrul unor primării și nici o dată nu s-au cheltuit mai mult de 70 – 80 mii lei.

**Domnul consilier Huci Bogdan** solicită toate facturile de anul trecut pentru carburant pentru că are impresia că de fapt s-a cheltuit suma de 100 mii lei pentru carburant și bugetul de acum este de 200 mii lei.

**Domnul Primar** spune că este de acord cu propunerea domnilor consilieri cu amendamentul la proiectul de bugetul local pentru că nu vrea ca acest buget să fie blocat , să se ajungă în impas.

 Se intreaba daca mai doreste cineva sa discute. Nu mai doreste nimeni sa discute.

 Doamna presedinte de sedinta supune la vot amendamentul la proiectul de buget local 2025, se aprobă cu 8 voturi ,, pentru „ (Huci Bogdan, Leonte Bogdan, Chelaru Constantin, Cănărău Gabriela, Huci Ion, David Constantin, Aiacoboaei Vasile, Podaru Gheorghe) , voturi ,, impotriva„ 7 (Constantin Vasile, Irimia Gheorghe, Niță Liviu, Nemțeanu Nicolae, Mancaș Ion, Ulianu Liviu Mihai, Crisanov Nicolaie)

 Se supune la vot proiectul de hotărâre privind aprobarea Bugetului Local al comunei Ion Creanga pe anul 2025, cu amendament, se aprobă cu 8 voturi ,, pentru „ (Huci Bogdan, Leonte Bogdan, Chelaru Constantin, Cănărău Gabriela, Huci Ion, David Constantin, Aiacoboaei Vasile, Podaru Gheorghe) , voturi

 ,, impotriva„ 7 (Constantin Vasile, Irimia Gheorghe, Niță Liviu, Nemțeanu Nicolae, Mancaș Ion, Ulianu Liviu Mihai, Crisanov Nicolaie) din totalul de 15 consilieri prezenti.

 **Se trece la punctul nouă al ordinei de zi: Proiect de hotarare nr. 29 din 03.03.2025 privind îndreptarea erorii materiale strecurate în anexa nr. 2 la H.C.L nr. 15 din 27.02.2025 pentru aprobarea Raportului Primarului comunei Ion Creangă , in calitate de autoritate executivă privind situația gestionării bunurilor U.A.T -Comuna Ion Creangă pentru anul 2024**- initiator Tabacariu Dumitru- Dorin – Primarul Comunei Ion Creangă,

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

 C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute.

**Domnul Primar** spune că este vorba despre o greșeală de redactare a documentului, descoperită de către unul dintre domnii consilieri, este vorba despre un generator din 2012 nu 2024 așa cum s-a scris greșit.

**Domnul consilier Huci Ion** confirmă faptul că acel generator este vcehi pentru că a fost pus în funcțiune chiar de către el pe vremea fostului primar Prichici.

 Se intreaba daca mai doreste cineva sa discute .Nu doreste nimeni sa discute.

 Se supune la vot proiectul de hotărâre pentru îndreptarea erorii materiale strecurate în anexa nr. 2 la H.C.L nr. 15 din 27.02.2025 pentru aprobarea Raportului Primarului comunei Ion Creangă , in calitate de autoritate executivă privind situația gestionării bunurilor U.A.T -Comuna Ion Creangă pentru anul 2024, se aprobă cu 15 voturi „pentru„ din totalul de 15 consilieri prezenti.

 **Se trece la punctul zece al ordinei de zi: Proiect de hotarare nr. 30 din 04.03.2025 incetarea contractului de inchiriere locuintă ANL- acordat familiei d-lui Niță Mihăiță- Marcel , construit in Ion Creanga, destinate tinerilor si familiilor in varsta de pana la 35 ani** - initiator Tabacariu Dumitru- Dorin – Primarul Comunei Ion Creangă,

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

 C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute.

**Doamna consilier Cănărău Gabriela** întreabă dacă acum că exită eliberate 2 locuințe în blocul ANL, există solicitări de acodare a acestor locuințe altor persoane.

**Domnul Primar** spune că sunt solicitări și au fost trimise titularilor acestora, adrese cuprinzînd documentele necesare alocării locuințelor ANL disponibile.

 Se intreaba daca mai doreste cineva s a discute .Nu mai doreste nimeni sa discute.

 Se supune la vot proiectul de hotărâre privind incetarea contractului de inchiriere locuintă ANL- acordat familiei d-lui Niță Mihăiță- Marcel , construit in Ion Creanga, destinate tinerilor si familiilor in varsta de pana la 35 ani, se aprobă cu 15 voturi „pentru„ din totalul de 15 consilieri prezenti.

**Se trece la punctul unsprezecesprezece al ordinei de zi : Proiect de hotarare nr. 31 din 06.03.2025 privind** **aprobarea documentului „ACORD DE ÎNFRĂŢIRE”, între Comuna Ion Creangă , județul Neamț din România şi localitățile Calfa, Ciobanovca și Maximovca din Raionul Anenii Noi din Republica Moldova** - initiator Tabacariu Dumitru- Dorin – Primarul Comunei Ion Creangă,

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

 C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

 C 3 = Comisia juridica si de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute.

**Domnul consilier Leonte Bogdan** spune că a mai fost o astfel de solicitare aprobată în consiliul local acum vreo doi ani.

**Doamna Secretar General** spune că este vorba despre aceeași solicitare doar că trebuie să urmeze anumiți pași.

**Domnul Leonte Bogdan** întreabă dacă se va face ceva concret în cadrul acestu acord de înfrățire.

**Domnul Primar** spune că solicitarea a venit în scris din partea localităților din Republica Moldova. Ulterior au urmat toți pașii necesari realizării acestui acord și în mod firesc ar trebui să aibă loc schimb de experiențe între cele două regiuni dar până la acest moment nu a exitat nici un contact vizual sau verbal cu aceste comune din Moldova.

 Se intreaba daca mai doreste cineva s a discute. Nu doreste nimeni sa discute.

 Se supune la vot proiectul de hotărâre privind aprobarea documentului „ACORD DE ÎNFRĂŢIRE”, între Comuna Ion Creangă , județul Neamț din România şi localitățile Calfa, Ciobanovca și Maximovca din Raionul Anenii Noi din Republica Moldova, se aprobă cu 15 voturi „pentru„ din totalul de 15 consilieri prezenti.

Se trece la următorul punct al ordinei de zi **Raportul anual Privind starea economică, socială și de mediu a Comunei Ion Creangă, Județul Neamț pentru anul 2024.**

Se supune la vot**,** se aprobă cu 15 voturi „pentru„ din totalul de 15 consilieri prezenti.

Se trece la următorul punct al ordinei de zi **Raport de activitate al Viceprimarului comunei Ion Creangă pentru anul 2024**

Sesupune la vot**,** se aprobă cu 14 voturi „pentru„ din totalul de 15 consilieri prezenti.( Constantin Vasile se abtine )

**Rapoarte de activitate ale consilierilor locali pentru anul 2024**

**Domnul Primar** aduce în discuție faptul că fiecare dintre consilierii locali are datoria de depune declarațiile de avere și de interese și doamna consilier Chelaru Florentina este disponibilă pentru ai ajuta pe cei care consideră că au nevoie. Termentul de depunere a acestor declarații este 15 iunie dar domnul primar roagă pe toți cei prezenți să nu lase pe ultima sută de metrii acest lucru.

 **Se trece la ultimul punct al ordinei de zi : Intrebari si interpelari:**

 **Se înscriu pentru a lua cuvântul urmatorii consilieri locali :**

**Domnul consilier Leonte Bogdan**

**Domnu consilier Huci Ion**

**Domnul consilier Mancaș Ioan**

**Domnul consilier Huci Bogdan**

**Domnul consilier David Constantin**

**Domnul consilier Irimia Gheorghe**

**Domnul consilier Leonte Bogdan** spune că un capitol din amendamentul adus la buget este pentru sprijinirea tinerilor căsătoriți și a nou născuților. Am întocmit un proiect în acest sens, pe care îl va aduce doamnei secretar general pentru verificare. În cadrul proiectului a fost propusă o sumă de 1500 lei pentru fiecare cuplu de tineri căsătoriți și pentru fiecare nou născut. Menționează că s-a inspirat de la alte comune care au deja aprobat un astfel de proiect încă din 2021.

**Doamna consilier Cănărău Gabriela spune că s-a** interesat și sunt în jur de 30 căsătorii și 20 nou născuți pe an. Desemeni spune că în ultimul timp nu s-au mai aprobat prin ședințele de consliu local bani pentru ajutorul de înmormântare și întreabă dacă este o altă procedură.

**Doamna Secretar General** spune că este regulament aprobat prin H.C.L, ajutoarele de înmormântare cu valoare până în 3000 lei se aprobă prin dispoziția primarului.

**Doamna consilier Cănărău Gabriela** spune că ar fi de interes să se știe câți bani se cheltuie.

**Doamna Secretra General** spune că 3000 lei se acordă pentru incidente majore: incendii…, iar la ajutorul de înmormântare suma alocată este de 1000 lei.

**Domnul consilier Huci Ion** vorbește despre câinii vagabonzi, pe strada Ion Creangă sunt vreo 5-6 câini, hrăniți de o doamnă din zonă, aleargă după mașini și sunt de talie foarte mare. Consideră că trebuie luate măsuri, înainte de a se întâmpla o nenorocire.

**Domnul Primar** spune că este o problema comună a mai multor comune, din acest motiv s-au afiliat asociației ADI Protecția animalelor la nivelul județului Neamț, au fost aprobate toate documentele necesare, urmând să se realizeze licitația pentru un operator care să realizeze colecatarea acestor câini fără stăpân. Problema mai mare este că se înmulțesc, fie aduși din alte părți fie altfel.

**Domnul consilier Huci Ion** consider că este o treabă cu circuit închis, sunt prinși, se încasează bani pe ei și apoi li se dau drumu pentru a fi prinși din nou.

**Domnul Primar** spune că sunt firme private care au poate altfel de reguli. Informează că începând de luna viitoare începe o campanie de sterilizare gratuită. Apelează la cei prezența pentru conștientizarea și îndrumarea cetățenilor care au animale de sterilizat, astfel putând profita de acestă oportunitate.

**Domnul consilier Huci Ion** spune că o altă problemă pe care dorește să o semnaleze este legată de strada Basarabiei din Stejaru, pe care nu se poate intra din cauza noroiului. S-a pus niște piatră dar în bătaie de joc. Ar trebui puțin lărgită strada și realizat un șanț betonat lateral pentru scurgerea apei pentru că atunci când plouă nu se poate intra pe stradă decât pe jos.

**Domnul Primar** spune că pe strada Basarabie, în ultimele 2 luni s-au realizat două lucrări importante, una gazul și a doua apa și canalul. Este adevărat că este mai îngustă dar există și posibilitatea ca această îngustare să fie din cauza necurățării zonelor laterale sau mutării gardurilor pe proprietatea publică. Se vor verifica cadastrale din zonă și dacă se constată că sunt încălcări se vor căuta soluții de remediere.

**Domnul consilier Huci Ion** spune că trebuie mutat și stâlpul de telefon deoarece o mașină mai mare nu poate intra acolo.

**Domnul Primar** spune că va face o adresă la Telekom pentru această problemă. Au mai fost realizate solicitări către ei pentru remedierea unor stâlpi care puneau în pericol circulația și populația și s-au schimbat în ultimi 2 ani, peste 50 de stâlpi. Angajații din primărie care circulă prin comună au în sarcină identificarea tuturor aspectelor de genul acesta, stâlpi căzuți sau aplecați, șanțuri colmatate, copaci ce cresc printre firele de curent și pe partea aceasta se colaborează foarte bine cu domnul director de la DelgazGrid .

**Domnul consilier Mancaș Ioan** spune că legat de realizarea evenimentului Ziua Comunei, 31 Decembrie, echipa de fotbal sau ajutorarea bisericilor, niciodată nu s-a pus problema că nu se realizează doar pentru că unii consilieri nu merg la evenimente, nu merg la biserică sau nu joacă fotbal. El consider că cei aleși ca și consilieri nu au fost aleși ca să facă ce le place lor ci pentru a face ce place și trebuie comunității.

**Domnul Primar** spune că el ca primar trebuie să aibă în vedere toate domeniile, tot ce se întâmplă în comună, trebuie să aibă grijă de tot și cu spijinul consilierilor să prioritizeze nevoile comunei, că ne place nu ne place un om, un sat, un cătun, nu trebuie să afecteze deciziile privind proiectele necesare și utile pentru comunitate. La final de mandat rezultatele vorbesc pentru fiecare. Stăruința mea este de a lupta pentru fiecare proiect ce poate aduce bani în comună, pentru școală, biserică, cămin cultural, orice.

**Domnul consilier Huci Bogdan** dorește în primul rând să-l felicite pe domnul primar pentru depunerea proiectelor pentru reabilitarea școlii și a celor 2 cămine, mai ales că pentru școală au mai fost depuse de două ori astfel de proiecte și nu s-au finalizat. Acest proiect împreună cu celelalte demarate pentru școală fac ca numărul elevilor să fie în creștere de la 512 copii s-a ajuns la 570 de copii, s-a realizat dotarea școlii, educația timpurie, proiecte foarte grele ce au implicat foarte multă muncă. Domnul consilier Huci Bogdan dorește să aducă lămuriri cu privire la amendamentul propus la proiectul de hotărâre privind bugetul local pentru a nu exista discuții. Proiectul de hotărâre a fost inițiat de domnul primar dar este adoptat cu votul tuturor consilierilor locali, poate că nu a fost timp dar ar fi fost bine să se realizeze o întâlnire de discuție, mai devreme decât la ședința pe comisii. Pe lângă alocările bugetare propuse de domnul primar, o parte dintre consilieri aveau propuneri și pentru alte proiecte față de cele stipulate în proiecul initial.

**Domnul Primar** spune că vor fi puși bani și acolo unde trebuie , așa cum au promis.

**Domnul consilier Huci Bogdan** spune că sigur vor fi alocați, și vrea să se clarifica faptul că nu înseamnă că dacă s-au luat 150 mii lei de la ziua comunei, această sărbătoare nu va mai avea loc, se va realiza și această manifestare pentru că vor mai avea loc rectificări bugtare, sau dacă s-au luat bani de la proiectul cu Școala Veche Averești asta nu înseamnă că nu se dorește realizarea ei, doar că s-a considerat că dacă bani sunt blocați acolo pe investiții, și dăcă nu se realizaează și rămân blocați acolo, nu se mai realizează lucrări mai mici, necesare în comună: Podul de pe fdt. Cotunei, loc de joacă, consider că de aceea sunt în consiliul local pentru a negocia și a iniția discuții și domnul primar știe cel mai bine pentru că are cea mai mare expereință politică dintre cei prezenți. Mai precizez ca nu este rea voință , doar că acum este loc de negociere și de discuție, pentru că anul trecut au fost dați 300 mii lei pe curtea la casa sociala de la Izvor și nu s-au dat bani la biserici atunci.

**Domnul consilier Irimia Gheorghe** spune că nu s-au dat atunci dar mai târziu când au fost bani de dat la biserci ei nu au mai fost de acord și iar nu s-au dat bani.

**Domnul consilier Huci Bogdan** spune că doreste, să fie parteneri dar doresc și să fim respectați. Doresc să fie comunicare și consider că propunerile realizate se vor materializa doar dacă domnul primat dorește dacă nu bani vor rămâne alocați acolo, normal că vom sprijini si celelalte proiecte. Nu doresc să se înțeleagă că nu sprijinim bisericile pentru că cu vreo 2 ani în urmă, din bani personali am asigurat cu un palet de ciment pentru construirea clopotniței, de câte ori s-au cerut bani am contribuit și dacă s-a cerut să fie mai specifici preoții cred că s-ar putea ca și ei să precizeze exact pentru ce au nevoie de bani pentru a se înțelege nevoile reale de către toată lumea. Preotul de la Ion Creangă a spus ca-și vinde mașia ca să plătească datoriile și nu și-a vîndut mașina, deci nu s-a ținut de cuvânt.

**Domnul consilier Crisanov Nicolaie** spune că a împrumutat bani, 50 mii lei, pentru a reuși să achite lucrările executate.

**Domnul Primar** confirm că are multe datorii pentru lucrările executate.

**Domnul consilier Huci Bogdan** spune că anul trecut când el a propus să fie dați la biserica din Ion Creangă 70 mii lei, domnul consilier Crisanov a votat pentru 300 mii lei la Casa Socială, nu 70 mii lei la biserică.

**Domnul consilier Crisanov** îi adresează o întrebare domnului consilier Huci Bogdan, printr-un exemplu, „dacă ai de achitat o datorie și copilul tău îți solicită bani, ce faci îi dai copilului sau îți achiți datoria”.

**Domnul consilier Huci Bogdan** spune întreabă dacă preotul a făcut datorii știind că nu are de unde să le achite.

**Domnul consilier Crisanov** spune că s-au realizat lucrări pe datorie pentru biserică pentru că urmau să fie alocați bani din bugetul comunei.

**Domnul consilier David Constantin** solicită o mașină de balastru la stația de autobuz de la Stejaru este mult noroi când plouă și ar trebui betonată.

**Domnul consilier Irimia Gheorghe** întreabă unde se va realiza parcul de joacă popus la Stejaru.

**Domnul consilier David Constantin** spune că la Doru este un spațiu pe care el îl cosește.

**Domnul consilier Irimia Gheorghe** spune că este parc în curtea școlii cu loc suficient.

**Domnul consilier Huci Bogdan** spune că a fost aprobat ca o femeie de la asistență socială din Stejaru să sprijine activitatea de curățenie din curtea școlii și nu ar putea să facă curățenie și pe terenul de sport.

**Domnul Primar** spune că și terenul de la Ion Creangă este sub cheie și se închiriază pe bază de cerere cu asumare de predare în condițiile în care a fost închiriat. La Stejaru a fost lăsată o cheie la grădiniță și mai este una la adminstratorul din primărie, domnul Adrian. Pe timpul zilei copii pot intra liniștiți să se joace. Aceste terenuri de minifotbal au fost realizate pentru a fi folosite dar în condițiile stipulate în regulamentul aprobat in consiliul local.

**Domnul consilier Huci Bogdan** spune că își asumă terenul de minifotbal de la școala că il verifică zilnic să fie curat.

**Domnul Primar** spune că sunt fotografii cu sticle și doze strânse și nu vrea să regrete că s-au investit bani.

**Domnul consilier Aiacoboaie** spune că referitor la problema legată de bani ce nu s-au dat la biserică, are impresia că în ședință dacă vine vorba de preoți toată lumea trebuie să-și pună cenușă în cap. Personal nu are nimic împotriva bisericii dar dacă s-au cerut explicații cu privire la alocare sumelor de bani solicitate, ar fi trebuit să le ofere. Dacă preotul vine și solicită 120 mii lei, consliliul local trebuie să aprobe, este sigur că banii vor fi folosiție pentru biserică.

**Domnul Primar** spune că tot ce este ban public este controlat, este verificat cu documente pentru că vine curtea de conturi, au dreptul și consilierii locali să verifice tot ce se cheltuie din banul public.

**Domnul consilier Aiacoboaie Vasile** spune că lui i s-a părut că suma de 55 mii lei ce trebuia să meargă la biserici este un fel de pomană electorală și nu înțelege de ce colegii consilieri susțin această practică.

**Domnul Primar** spune că sumele alocate sunt pentru bisericile comunei nu pentru preoți, asta nu înțelege domnul consilier. Banii alocați au fost pentru proiecte realizate la bisericile din comună, au fost alocați tuturor bisericilor, nu doar preferianțial uneia sau alteia.

**Domnul consilier Aiacoboaie** repetă faptul că nu are nimic împotriva bisericii doar că bani trebuie să meargă pentru proiecte pentru comunitate, apă canal.

**Domnul Primar** spune că oamenii merg la biserică de sute de ani.

**Domnul consilier Aiacoboaie Vasile** spune că bani trebuie dați pentru proiecte și cu privire la ziua comunei este de acord să fie o data la 2, 3 ani pentru părearea lui personală și a altor oameni cu care am mai stat de vorbă, oameni se îmbată și dansează în fața scenei și lumea din jur se amuză.

**Domnul Primar** spune că asta este societatea în care trăim, cu multitudinea de caractere de oameni dar fiecare vede ce vrea, el personal a văzut un spectacol frumos cu artiști locali.

**Domnul consilier Aiacoboaie Vasile** mai are o întrebare pentru domnul primar, spune că satul Izvoru a fost sărit în lotul 1, de apă și canal, care este motivul și când vor fi disponibile aceste servicii.

**Domnul Primar** spune că lucrarea de apă și canal se face în momentul în care sunt bani. La ora actuală sunt realizate demersuri care sunt pe final, de finanțare a întregului proiect.

**Domnul consilier Aiacoboaie** insită cu întrebarea de ce a fost sărit satul Izvoru și se fac lucrări în satul Averești, cumva din cauză că domnul Primar este de acolo.

**Domnul Primar** spune că în 2020 când a intrat el primar lucrările erau începute în satul Averești și este normal să fie finalizate conform proiectului. Decizia de începere a lucrărilor la Averești nu i-a aparținut.

**Domnul Primar**, în încheiere spune că astăzi a avut o discuție cu domnul consilier Podaru Gheorghe cu privire la unul dintre capitolele bugetare la care s-a alocat suma de 150 mii lei, este vorba de ajutorul de minimis pentru IMM-uri. În acest sens s-a realizat o solicitare de lămurire, către juriști cu privire la modalitatea de acordare a acestor bani publici în zona privată. Se așteaptă răspuns și se va vedea care vor fi condițiile de punere în aplicare.

**Domnul consilier Podaru Gheorghe** spune că a văzut la UAT-uri din țară realizate astfel de proiecte și este interesat să fie parte activă în acest proiect.

**Domnul consilier Niță Liviu** are o solicitare din partea unor cetățeni din Izvoru de a se crea o ieșire în camp la Anișoara, balastată, curățată pentru ca nu au unde ieși cu utilajele, ca să nu iasă cu ele pe șosea.

**Domnul consilier Niță Liviu** spune că la nivel national partidele reprezentative din consiliul local sunt

”ca frații”, la nivel județean ”ca cumnații” iar în consiliul local din Ion Creangă sunt ”ca alții”.

 Se întreabă dacă mai dorește cineva să discute. Nu mai doreste nimeni sa discute.

 Doamn președinte de sedintă, declară închise lucrările de astăzi ale ședinței.

 Drept pentru care s-a incheiat prezentul proces-verbal.

 **PREŞEDINTE DE ŞEDINTA INTOCMIT**

 **CONSILIER LOCAL SECRETAR GENERAL**

 **Gabriela Cănărău Mihaela NIȚĂ**